Diari Oficial de la Generalitat Valenciana


Sumari del DOGV 4405, del 24-12-2002 (2002/13326)

ACORD de 28 de juny de 2002, de la Comissió Territorial d'Urbanisme d'Alacant, relatiu a la modificació puntual núm. 1/98 de les Normes Subsidiàries d'Algueña.
---------------------------------------------------------------------------------------------------------------------------------------------------------------

### Dades del document

Número de DOGV
:   4405

Data del DOGV
:   24-12-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/13880


Data del document
:   28-06-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Algueña
    * pla d'urbanisme

ACORD de 28 de juny de 2002, de la Comissió Territorial d'Urbanisme d'Alacant, relatiu a la modificació puntual núm. 1/98 de les Normes Subsidiàries d'Algueña. [2002/13154]
  
Vist l'expedient de referència i sobre la base dels següents antecedents i consideracions
  
Antecedents de fet
  
Primer
  
El projecte es va sotmetre a informació pública durant un mes, mitjançant acord del ple de l'Ajuntament, en la sessió de 31 de març de 1998, i es van inserir anuncis en el Diari Oficial de la Generalitat Valenciana núm. 3.254, d'1 de juny de 1998, i en el periòdic Información, el 13 de maig de 1998. Després del pertinent període d'exposició pública en el qual no es van presentar al·legacions, el va aprovar provisionalment el mateix òrgan amb data 22 de setembre de 1998.
  
El Servici Territorial d'Urbanisme va comunicar deficiències a l'Ajuntament en un escrit de 28 de gener de 1999, amb entrada en l'Ajuntament l'1 de febrer d'eixe mateix any.
  
En l'escrit d'1 de febrer de 2002, amb registre d'entrada en l'Ajuntament el 8 de febrer de 2002, es comunica a l'Ajuntament que no s'han esmenat les deficiències comunicades en el seu dia, i per esta causa es troba l'expedient paralitzat i que si transcorren tres mesos sense complir el citat requeriment, es produirà la caducitat de l'expedient d'acord amb l'article 92 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
L'Ajuntament tramet escrit i documentació d'esmena amb registre d'entrada el 2 de maig de 2002.
  
Segon
  
El document tècnic de modificació puntual consta de memòria, plànols d'estat actual i modificat.
  
Tercer
  
L'objecte de la modificació és la rectificació de les alineacions en el carrer en projecte per a ajustar-les a les edificacions existents i mantindre la mateixa amplària del carrer en 10 metres.
  
La proposta manté les ordenances vigents en la zona afectada, i no varia la delimitació de la UA, la seua superfície total i les parcials (verd ?832 m²-, vials ?2.834'65 m²- i edificable ?12.434'30 m²) i l'edificabilitat d'esta.
  
Consideracions tecnicojurídiques
  
Primera
  
La tramitació és correcta d'acord amb l'article 55 de la Llei Reguladora de l'Activitat Urbanística (en avant LRAU). L'entrada en vigor del Reglament de Planejament de la Comunitat Valenciana (en avant RPCV) és posterior a l'aprovació provisional de l'expedient.
  
Segona
  
La documentació es considera completa, d'acord amb l'article 27 de la LRAU i suficient per a l'objecte de l'expedient. No obstant això, s'haurà d'aportar per triplicat i degudament diligenciada l'última documentació tramesa per l'Ajuntament.
  
Tercera
  
La modificació suposa variació de l'ordenació detallada dins del sòl urbà del municipi. Respecte d'això, les resolucions autonòmiques sobre aprovació definitiva, segons l'article 40 de la LRAU, no han de qüestionar la interpretació de l'interés públic local formulada pel municipi des de la representativitat que li conferix la seua legitimació democràtica, i podrà fonamentar-se, exclusivament, en exigències de la política urbanística i territorial de la Generalitat, definida per esta llei i integrada per les comeses abans enunciades en el citat article.
  
A la vista del que anteriorment s'ha exposat, les determinacions contingudes en la modificació es consideren, en general, correctes des del punt de vista de les exigències de la política urbanística i territorial de la Generalitat Valenciana definides en l'article 40 de la LRAU.
  
Quarta
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de planejament general de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Reglament dels Òrgans Urbanístics de la Generalitat Valenciana, aprovat per Decret 77/96, de 16 d'abril, del Consell.
  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda
  
Aprovar definitivament la modificació puntual 1/98 de les Normes Subsidiàries del municipi d'Algueña, però supeditar-ne la publicació i en conseqüència l'eficàcia fins que s'esmene la deficiència indicada en la consideració tecnicojurídica segona.
  
Així mateix, de conformitat amb el que disposen els articles 41 de la LRAU, 165.1 c) del Reglament de Planejament de la Comunitat Valenciana i 8 b) del Reglament dels Òrgans Urbanístics de la Generalitat Valenciana aprovat per Decret 77/96, de 16 d'abril, es delega en el director general d'Urbanisme i Ordenació territorial la facultat de comprovar que el citat acord es complix de forma correcta i verificat açò, ordenar la publicació de l'aprovació definitiva.
  
Amb data 7 de novembre de 2002, el president de la Comissió Territorial d'Urbanisme, va resoldre:
  
«Vist l'acord adoptat per la Comissió Territorial d'Urbanisme, en la sessió de 28 de juny de 2002, pel qual es va aprovar definitivament l'expedient de referència, però va supeditar la seua publicació al compliment de certes condicions, així com l'informe tècnic favorable a la documentació presentada per l'Ajuntament el 18 de juliol de 2002 que complixen tots els seus punts el referit acord de la Comissió.
  
Resolc
  
Ordenar la immediata publicació del referit acord d'aprovació definitiva en el Diari Oficial de la Generalitat Valenciana, a l'efecte de la seua entrada en vigor, d'acord amb el que disposa l'article 59, apartats 2 i 4 de la Llei 6/94, de 15 de novembre, de la Generalitat Valenciana Reguladora de l'Activitat Urbanística. La publicació de l'aprovació definitiva excusa la seua notificació individualitzada?.
  
Contra el present acord, que no esgota la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.»
  
Alacant, 28 de juny de 2002. El secretari de la Comissió Territorial d'Urbanisme. PA El cap de la Secció de Planejament: Juan Frases Juan.